ai4bharat/Pralekha huggingface dataset:
महिला आणि बालविकास मंत्रालय
बालकांसाठी पीएम केयर्स योजनेला 28 फेब्रुवारी 2022 पर्यंत मुदतवाढ
नवी दिल्ली, 22 फेब्रुवारी 2022
केंद्रीय महिला आणि बालकल्याण मंत्रालयाने बालकांसाठी असलेल्या पीएम केयर्स योजनेला 28 फेब्रुवारी 2022 पर्यंत मुदतवाढ दिली आहे. या योजनेची मुदत 31 डिसेंबर 2021 ला संपली होती. यासंदर्भात महिला आणि बालविकास विभागाचे सर्व मुख्य सचिव तसेच सचिव, सर्व राज्ये आणि केंद्रशासित प्रदेशांतील सामाजिक न्याय आणि सक्षमीकरण विभागांना पत्र पाठविण्यात आले असून आवश्यक कार्यवाहीसाठी त्याची प्रत सर्व जिल्हा दंडाधिकारी आणि जिल्हाधिकाऱ्यांना पाठविण्यात आली आहे. .
बालकांसाठीच्या पीएम केयर्स योजनेचा लाभ घेण्यासाठी आता 28 फेब्रुवारी 2022 पर्यंत सर्व पात्र बालकांची नोंदणी करता येईल. कोविड-19 संसर्गाला जागतिक आरोग्य संघटनेने महामारी म्हणून घोषित केले त्या दिवसापासून म्हणजे 11 मार्च 2020 पासून 28 फेब्रुवारी 2022 पर्यंतच्या कालावधीत ज्या बालकांनी कोविड-19 महामारीमुळे त्यांचे दोन्ही पालक गमावले अथवा हयात असलेला पालक गमावला अथवा कायदेशीर पालक/ दत्तक पालक/ एकल दत्तक पालक गमावला असेल अशा सर्व बालकांना या योजनेतून मदत करण्यात येते. पालकाच्या मृत्यूदिनी ज्या बालकांचे वय 18 वर्षांपेक्षा कमी होते अशा सर्व बालकांना या योजनेचा लाभ घेता येईल.
कोविड-19 महामारीमुळे ज्या बालकांनी त्यांचे दोन्ही पालक गमावले आहेत अशा बालकांसाठी पंतप्रधान नरेंद्र मोदी यांनी 29 मे 2021 रोजी सर्वसमावेशक मदत जाहीर केली होती. कोविड महामारीमुळे पालक गमावलेल्या बालकांना समावेशक सुविधा आणि संरक्षण मिळेल याची सुनिश्चिती करणे तसेच शाश्वत पद्धतीने आरोग्य विम्याच्या माध्यमातून या बालकांना स्वास्थ्य मिळवून देणे, शिक्षणाची सोय करून त्यांना सक्षम करणे आणि त्यांच्या वयाच्या 23 व्या वर्षीपासून ही मुले स्वावलंबीपणे स्वतःच्या पायावर उभी रहावीत यासाठी आर्थिक मदत पुरविणे हा या योजनेचा उद्देश आहे. पीएम केयर्स योजना इतर सुविधांसोबत एकीकृत दृष्टीकोन राबविणे, शिक्षण तसेच आरोग्य यांची सुनिश्चिती करण्यासाठी निधीची व्यवस्था करणे, वयाची 18 वर्षे पूर्ण झाल्यानंतर मासिक विद्यावेतन मिळण्याची सोय करून देणे आणि लाभार्थी 23 वर्षांचा झाल्यावर 10 लाख रुपयांची रक्कम त्याला देणे अशा सर्व उपक्रमांसाठी मदत पुरविते.
https://pmcaresforchildren.in या ऑनलाईन पोर्टलचा वापर करून या योजनेत सहभागी होता येते. या पोर्टलवर 28 फेब्रुवारी 2022 पर्यंत सर्व पात्र बालकांची पडताळणी तसेच नोंदणी करण्याच्या सूचना सर्व राज्ये आणि केंद्रशासित प्रदेश प्रशासनांना देण्यात आल्या आहेत. कोणताही नागरिक य पोर्टलच्या माध्यमातून या योजनेसाठी पात्र असलेल्या मुलाची माहिती प्रशासनाला कळवू शकतो.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
भारताच्या महत्वाकांक्षी चांद्रयान 3 चे प्रक्षेपण येत्या जुलै महिन्यात करण्याचे नियोजन : केंद्रीय मंत्री डॉ. जितेंद्र सिंह
नवी दिल्ली, 14 जून 2023
भारताच्या महत्वाकांक्षी चांद्रयान 3 चे प्रक्षेपण येत्या जुलै महिन्याच्या उत्तरार्धांत नियोजित असल्याचे केंद्रीय विज्ञान आणि तंत्रज्ञान  राज्यमंत्री डॉ. जितेंद्र सिंह यांनी आज सांगितले. ते आज नवी दिल्ली येथे आयोजित भव्य जनसभेच्या पार्श्वभूमीवर माध्यम प्रतिनिधींच्या प्रश्नाला उत्तर देताना बोलत होते.
केंद्रीय मंत्री जितेंद्र सिंह म्हणाले की, सर्व गोष्टी नियोजनानुसार घडल्या, तर इस्त्रो , अर्थात भारतीय अंतराळ संशोधन संस्था चांद्रयान-3 चे प्रक्षेपण करेल. चंद्राच्या दक्षिण ध्रुवावर अवकाशयान उतरवण्यासाठीचे महत्त्वपूर्ण तंत्रज्ञान प्रदर्शित करणे, हे या चे उद्दिष्ट आहे. या वर्षाच्या सुरुवातीला चांद्रयान-3 अवकाश यानाने आवश्यक चाचण्या यशस्वीपणे पूर्ण केल्या असून, यामधून यानाची प्रक्षेपण आणि त्यानंतरच्या प्रवासादरम्यान कठोर वातावरणाचा सामना करण्याची क्षमता प्रमाणित केली गेली, असे ते म्हणाले.
चांद्रयान-3 हे चांद्रयान-2 चा पाठपुरावा करणारे अभियान असल्याचे नमूद करणे उचित ठरेल, असे ते म्हणाले. "चंद्राचे विज्ञान" या संकल्पनेनुसार, चांद्रयानाची चंद्रावर उतरण्याची प्रणाली  आणि रोव्हरवरील वैज्ञानिक उपकरणे चंद्राचे पर्यावरण आणि जल-भौतिक गुणधर्मांसह चंद्राच्या विविध पैलूंचा अभ्यास करण्यास सक्षम असतील. त्याच बरोबर, चांद्रयान-3 अभियानात समाविष्ट केलेले आणखी एक प्रायोगिक साधन पृथ्वीच्या विविध पैलूंचा अभ्यास करण्यासाठीही सक्षम असेल. ज्यामुळे ‘चंद्रावरून विज्ञान’ या संकल्पनेचीही प्रचिती येईल.
त्यापूर्वी जनसभेला संबोधित करताना डॉ. जितेंद्र सिंह म्हणाले की, पंतप्रधान नरेंद्र मोदी यांनी गेल्या 9 वर्षांत आणलेल्या विविध लोक-केंद्रित योजना या समाजातील यापूर्वीच्या राजवटीत दुर्लक्षित राहिलेल्या घटकांसाठी परिवर्तन तर घडवतीलच त्याचबरोबर या योजना दीर्घकाळात सामाजिक-आर्थिक परिवर्तन घडवून आणतील तसेच आपली सामाजिक संस्कृती आणि वर्तनात्मक परिवर्तन घडवतील. डॉ जितेंद्र सिंह म्हणाले की, पंतप्रधान नरेंद्र मोदी यांनी हाती घेतलेल्या रोजगार मेळा, स्टार्टअप इंडिया, मुद्रा योजना यासारख्या अनेक लोक-केंद्रित उपक्रमांमागे मोठी संवेदनशीलता आणि करुणा हा दृष्टीकोन असून, तरुणांना त्यांची क्षमता आणि परिश्रम याचे योग्य मोल मिळावे यासाठी समान संधींचे व्यासपीठ उपलब्ध करण्यासाठी आश्वस्त करण्याच्या दृष्टीने आखण्यात आल्या आहेत.
महिलांच्या बाबतीत, उज्ज्वला आणि स्वच्छता  या योजनांनी भारतीय महिलांना, सन्मान आणि प्रतिष्ठेसह, सुविधा आणि सुरक्षा प्रदान केली आहे, असे डॉ. जितेंद्र सिंह यांनी सांगितले.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.57 कोटी मात्रांची संख्या केली पार
12 ते 14 वयोगटातील 4.12 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 21,607
गेल्या 24 तासात 830 नव्या कोरोना रुग्णांची नोंद
रुग्ण बरे होण्याचा दर सध्या 98.77%
सध्याचा साप्ताहिक पॉझिटिव्हिटी दर 1.05%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 219.57  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.12  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415382
|
|
2nd Dose
|
|
10120533
|
|
Precaution Dose
|
|
7070422
|
|
FLWs
|
|
1st Dose
|
|
18437137
|
|
2nd Dose
|
|
17720394
|
|
Precaution Dose
|
|
13746521
|
|
Age Group 12-14 years
|
|
1st Dose
|
|
41237415
|
|
2nd Dose
|
|
32348838
|
|
Age Group 15-18 years
|
|
1st Dose
|
|
62007143
|
|
2nd Dose
|
|
53322158
|
|
Age Group 18-44 years
|
|
1st Dose
|
|
561409400
|
|
2nd Dose
|
|
516303804
|
|
Precaution Dose
|
|
100560740
|
|
Age Group 45-59 years
|
|
1st Dose
|
|
204048075
|
|
2nd Dose
|
|
197072511
|
|
Precaution Dose
|
|
50710757
|
|
Over 60 years
|
|
1st Dose
|
|
127681011
|
|
2nd Dose
|
|
123217703
|
|
Precaution Dose
|
|
48332287
|
|
Precaution Dose
|
|
22,04,20,727
|
|
Total
|
|
2,19,57,62,231
भारतातील सक्रीय रुग्णसंख्या सध्या 21,607 इतकी आहे, ती देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.77% झाला आहे. गेल्या 24 तासांत 1,771 रुग्ण कोविडमुक्त झाल्यामुळे आतापर्यंत कोविडमुक्त झालेल्या रुग्णांची एकूण संख्या  वाढून 4,40,95,180 झाली आहे.
गेल्या 24 तासात 830 नव्या कोरोना रुग्णांची नोंद झाली.
गेल्या 24 तासात एकूण 1,23,104 चाचण्या करण्यात आल्या. भारताने आतापर्यंत एकूण 90.03  कोटींपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 1.05% तर दैनंदिन पॉझिटिव्हिटी दर 0.67% आहे.
कंपनी व्यवहार मंत्रालय
केंद्रीय अर्थमंत्री निर्मला सीतारमण यांनी डिजिटल सोल्युशन्सचा लाभ घेण्यासाठी केंद्रीय छाननी केंद्र आणि आयईपीएफएचे मोबाइल ॲप सुरू केले
केंद्रीय अर्थ आणि कंपनी व्यवहार मंत्री निर्मला सीतारमण यांनी आज नवी दिल्लीत केंद्रीय छाननी केंद्र  आणि गुंतवणूकदार शिक्षण व संरक्षण निधी प्राधिकरणाचे  मोबाइल ॲप या कंपनी व्यवहार मंत्रालयाच्या दोन तंत्रज्ञान -सक्षम उपक्रमांचा व्हर्चुअल शुभारंभ केला.
अर्थमंत्री म्हणाल्या की कंपनी व्यवहार मंत्रालयाचा समाज, कॉर्पोरेट्स, अर्थव्यवस्था आणि व्यावसायिकांच्या हितासाठी डिजिटायझेशन , ऑटोमेशन आणि सुधारणांचा निरंतर प्रवास सुरु आहे.
सीतारमण पुढे म्हणाल्या की, एमसीएने गेल्या दोन वर्षांत भारतामध्ये व्यवसाय सुलभतेला  चालना देण्यासाठी अनेक उपक्रम हाती घेतले. कोविड -19 काळातही भारतात नवीन कंपन्याच्या संख्येत झालेली वाढ ही नवीन कंपन्यांसाठी एसपीआयसीई + आणि अजाईल प्रो यासारख्या पुढाकारांचा परिणाम आहे . यामुळे देशात व्यवसाय उभारणीसाठी इच्छुक प्रवर्तकांना एक थांबा उपाय उपलब्ध करून दिला आहे.
यावर्षी फेब्रुवारी 2021 पर्यंत केंद्रीय नोंदणी केंद्राकडे 1.38 लाख कंपन्यांनी नोंदणी केली. गेल्या वर्षी याच कालावधीत सुमारे 1.16 लाख कंपन्यांनी नोंदणी केली होती असे सीतारामन यांनी नमूद केले.
अर्थमंत्री म्हणाल्या की, केंद्रीय छाननी केंद्र, एमसीए 21 रजिस्ट्रीवर कंपन्यांनी दाखल केलेल्या स्ट्रेट थ्रू प्रोसेस  फॉर्मची छाननी करेल आणि अधिक सखोल छाननीसाठी कंपन्यांना लक्ष्य करेल.
अर्थमंत्र्यांनी आयईपीएफए मोबाइल ॲप देखील सुरू केले. यावेळी अर्थमंत्री म्हणाल्या , “मोबाइल अॅपचे उद्दिष्ट आर्थिक साक्षरतेचे उद्दिष्ट साध्य करणे, गुंतवणूकदारांमध्ये जागरूकता निर्माण करणे , शिक्षण आणि संरक्षण पुरवणे हे आहे. जीवन सुलभता हे आमचे मुख्य ध्येय आहे. ”
सीतारमण म्हणाल्या की, गुंतवणूकदारांमध्ये जागरूकता वाढवण्यासाठी नागरिकांचा सहभाग आणि माहिती प्रसारासाठी हे मोबाईल ॲप विकसित केले आहे. ग्रामीण आणि शहरी भागातील गुंतवणूकदारांमध्ये आर्थिक साक्षरता, गुंतवणूकदारांमध्ये जागरूकता, शिक्षण आणि संरक्षणाचे उद्दीष्ट साध्य करणे हा या ॲप चा उद्देश आहे.
पंतप्रधान कार्यालय
राष्ट्रकुल स्पर्धा 2022 मध्ये रौप्य पदक जिंकल्याबद्दल भारोत्तोलक विकास ठाकूर याचे पंतप्रधानांनी अभिनंदन केले
नवी दिल्ली, 2 ऑगस्ट 2022
पंतप्रधान नरेंद्र मोदी यांनी बर्मिंगहॅम येथे सध्या सुरु असलेल्या राष्ट्रकुल 2022 स्पर्धेमध्ये रौप्य पदक जिंकल्याबद्दल भारोत्तोलक विकास ठाकूर याचे अभिनंदन केले आहे.
ट्वीट संदेशात पंतप्रधान म्हणाले;
“राष्ट्रकुल स्पर्धेत देशासाठी आणखी एक झळाळता विजय, यावेळचे यश भारोत्तोलनात रौप्य पदक जिंकणाऱ्या विकास ठाकूर या खेळाडूमुळे मिळाले आहे. त्याचे या क्रीडाप्रकाराप्रती समर्पण प्रशंसनीय आहे. यापुढच्या प्रयत्नांसाठी त्याला खूप खूप शुभेच्छा.”S.Kane/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
खादी ग्रामोद्योग आयुक्तालयात गांधी जयंती साजरी
ज्यांना सार्वजनिक जीवनात यायचे आहे, त्यांनी, समाजसेवा करावी, चरखा चालवावा आणि खादीचा वापर करावा, असा सल्ला महात्मा गांधी देत असत. त्यांच्या सल्यानुसार आचरण करत, खादी आणि ग्रामोद्योग आयुक्तालयात, आज गांधी जयंती साजरी करण्यात आली.
महात्मा गांधींच्या 153 च्या जयंतीनिमित्त, खादी आणि ग्रामोद्योग आयुक्तालयाच्या मुख्यालयासह, राज्यस्तरीय /विभागीय कार्यालयात महात्मा गांधींच्या स्मृतीना उजाळा दिला.
यावेळी केव्हीआयसीच्या मुंबई इथल्या मुख्यालयात महात्मा गांधींना श्रद्धांजली अर्पण करण्यात आली.केव्हीआयसीच्या मुख्य कार्यकारी अधिकारी, संघमित्रा आणि इतर सर्व वरिष्ठ अधिकाऱ्यांनी महात्मा गांधींना पुष्पांजली अर्पण करत, कार्यक्रमाची सुरुवात केली.
यावेळी बोलतांना, त्यांनी उपस्थित सर्वांना महात्मा गांधींची मूल्ये आत्मसात करण्याचे आवाहन केले तसेच, खादीचे एक तरी वस्त्र घेण्याचे आवाहन पंतप्रधानांनी केल्याचे, स्मरण करून दिले. त्यानंतर त्यांनी, सर्व अधिकारी आणि कर्मचाऱ्यांना खादीचा अंगीकार आणि प्रचार करण्याची शपथ दिली. यंदाची गांधी जयंती आपल्यासाठी विशेष आहे, कारण आपण सर्व सध्या स्वातंत्र्याचा अमृत महोत्सव साजरा करतो आहोत, असे त्या पुढे म्हणाल्या. यानिमित्त, भजन, व्याख्याने आणि विविध सांस्कृतिक कार्यक्रम आयोजित करण्यात आले होते.
त्यानंतर परिसरात एक स्वच्छता मोहीमही राबवण्यात आली.
गेल्या दोन दशकांपासून, खादी आणि ग्रामोद्योग खादी महोसत्व आयोजित करत आहे. मात्र गेली दोन वर्षे, कोविड महामारीमुळे, त्यांचे आयोजन करता आले नव्हते. त्यामुळे तीन वर्षांच्या अवकाशानंतर, यंदा, 2 ऑक्टोबर ते 1 नोव्हेंबर या महिनाभरात, खादी महोसत्व आयोजित करण्यात आला आहे.
अर्थ मंत्रालय
वित्त मंत्रालयाच्या विशेष सप्ताहानिमित्त केंद्रीय वित्त राज्यमंत्री डॉ.भागवत कराड यांनी प्रकाशित केले इ-पुस्तक- 'प्रतिध्वनी'
नवी दिल्ली, 7 जून 2022
वित्त मंत्रालयाच्या विशेष सप्ताहानिमित्त प्राप्तिकर विभागाने आज नवी दिल्लीत आयोजित केलेल्या कार्यक्रमात केंद्रीय वित्त राज्यमंत्री डॉ.भागवत कराड यांनी 'प्रतिध्वनी' नावाचे इ-पुस्तक प्रकाशित केले.
कोविड महामारीच्या काळात उत्पन्न झालेल्या अडचणीच्या परिस्थितीतही प्राप्तिकर विभागाने स्वतःचे रूपांतर सेवाप्रधान संस्थेत करून घेत, त्याचवेळी प्रचंड महसुलाचे संकलनही केल्याबद्दल, राज्यमंत्री डॉ.कराड यांनी यावेळी प्राप्तिकर विभागाचे कौतुक केले. चाणक्याच्या अर्थशास्त्रातील 'कोष मूलो दंड:' ही उक्ती उद्धृत करत त्यांनी त्यामागील तत्त्वज्ञान अधोरेखित केले. महसूल / राजस्व हा अर्थव्यवस्थेचा कणा असल्याचा पुनरुच्चार त्यांनी केला. एक प्रभावी, न्यायोचित आणि पारदर्शक कर-प्रशासन प्रस्थापित केल्याबद्दल त्यांनी विभागाची प्रशंसा केली. विभागाच्या या प्रयत्नांमुळे महसूल संकलनाबरोबरच शाश्वत वृद्धी आणि कार्यक्षम करदाता सेवाही साध्य करता आल्याचे डॉ.कराड यांनी सांगितले.
स्वातंत्र्याच्या अमृतमहोत्सवी वर्षात प्रकाशित झालेले 'प्रतिध्वनी'' हे इ-पुस्तक म्हणजे देशासाठी एक उत्तम स्मरणिका ठरेल, असा विश्वास व्यक्त करत कराड यांनी विभागाचे अभिनंदन केले. देशाच्या विकासात प्राप्तिकर विभागाची भूमिका जाहिरातीच्या स्वरूपात जशी प्रतिबिंबित झालेली दिसते, तशीच या पुस्तकामुळे ती ठळकपणे समोर येईल असा विश्वासही राज्यमंत्री डॉ.भागवत कराड यांनी व्यक्त केला.S.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
गृह मंत्रालय
काश्मीरमधे स्थलांतरीत मजूरांवर हल्ले
नवी दिल्ली, 14 डिसेंबर 2021
स्थलांतरित मजुरांवरील कोणत्याही प्रकारचा दहशतवादी हल्ला रोखण्यासाठी भक्कम सुरक्षा व्यवस्था आणि गुप्तचर जाळे कार्यरत आहे.
याशिवाय, स्थलांतरित मजूर काम करतात/ राहतात त्या भागात दिवस-रात्र सुरक्षा, गस्त आणि अतिरेक्यांविरुद्ध कारवाई मोहिमा राबवल्या जात आहेत.
याव्यतिरिक्त, काश्मीरमधील स्थलांतरित मजुरांवर होणारा कोणत्याही प्रकारचा दहशतवादी हल्ला होऊ नये या दृष्टीने चोवीस तास नाका तपासणी, मोक्याच्या ठिकाणी रस्त्यांच्या दुतर्फा  विशेष सुरक्षा पथकं पुरेशा प्रमाणात वाढवली जात आहेत.
देशाच्या विविध भागांतून स्थलांतरित मजूर दरवर्षी एप्रिल/मे महिन्यात खोऱ्यात येतात आणि खोऱ्यातील मोसमी कामे पूर्ण करून हिवाळ्याच्या काळात त्यांच्या मूळ गावी परततात. हिवाळा संपल्यानंतर खोऱ्यात परतण्याची अपेक्षा असलेल्या स्थलांतरित मजुरांच्या सुरक्षिततेसाठी अनेक पावले उचलण्यात आली आहेत.
गृह राज्यमंत्री श्री नित्यानंद राय यांनी आज लोकसभेत एका प्रश्नाच्या लेखी उत्तरात ही माहिती दिली.N.Chitale/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
रस्ते वाहतूक आणि महामार्ग मंत्रालय
भारतीय राष्ट्रीय महामार्ग प्राधिकरण उत्तम प्रतीची सेवा देण्यासाठी करणार रस्त्यांचे मुल्यांकन
नवी दिल्ली, 6 जुलै 2020
रस्ते वाहतूक आणि महामार्ग मंत्रालयाअंतर्गत येणाऱ्या, भारतीय राष्ट्रीय महामार्ग प्राधिकरणाने , देशभरातील रस्त्यांचा दर्जा सुधारण्याचे प्रयत्न करण्यासाठी, त्यांचे निकषांनुसार मुल्यांकन करून त्यांचा दर्जा निश्चित करण्याचे ठरवले आहे. ही गुणांकन तपासणी आणि दर्जा देणे याचा उद्देश, रस्ते सुधारण्यासाठी आवश्यक त्या सुधारणा करून महामार्गावराचा वापर करणाऱ्या प्रवाशांची उत्तम सेवा करणे हा आहे.
या कामगिरीचे मुल्यांकन करण्याचे मापदंड, विविध आंतरराष्ट्रीय पध्दती आणि यावर अवलंबून असून आपल्या देशाच्या संदर्भात त्या कार्यपध्दतींचा अभ्यास करून ठरविले जातील. महामार्ग कार्यक्षमता , महामार्ग सुरक्षा  आणि उपभोक्ता सेवा  अशा तीन व्यापक निकषांवर प्रामुख्याने त्यांचे वर्गीकरण करण्यात आले आहे. या मूल्यांकनाच्या परिणामाचे सर्वसमावेशक विश्लेषण करून प्राधिकरण रस्त्यांची स्थिती सुधारण्यासाठी विविध उपाय करण्यासंदर्भात निर्णय घेईल.
याबरोबरच वाहनांची गती, प्रवेश नियंत्रण, टोलप्लाझा वर लागणारा वेळ, रस्त्यांवरची चिन्हे आणि सूचना, अपघातांची वारंवारिता, घटना प्रतिसाद कालावधी, अपघात विरोधी अडथळे, पथदिवे, प्रगत रहदारी व्यवस्थापन प्रणाली , रचनात्मक कार्यक्षमता, विभाजन छेदनबिंदूच्या श्रेणींची उपलब्धता, स्वच्छता, वृक्षारोपण, रस्त्यांच्या बाजूला असलेल्या सुविधा, ग्राहक समाधान या महत्त्वाच्या बाबींचा समावेश देखील हे मूल्यांकन करताना केला जाईल.
प्रत्येक मार्गिकेला मिळालेल्या मापदंडांच्या गुणसंख्येचा उपयोग अभिप्राय मिळविण्यासाठी होऊन उच्च दर्जाची सेवा, अधिक सुरक्षितता आणि प्रवाशांना येणारा अनुभव सुधारण्यासाठी चांगली कार्यप्रणाली विकसित करण्यासाठी होईल. याचा उपयोग, एनएचएआयच्या इतर प्रकल्पातील डिझाईन्स, मानके ,मार्गदर्शक तत्वे करारनामे यामधील अंतर ओळखून ते भरून काढण्यासाठीसुद्धा होईल.
या मार्गिकांचे मूल्यांकन त्यांची गतिमानता वाढवेल आणि त्यामुळे त्या मार्गिकांच्या सवलतींचे ठेकेदार /कंत्राटदार/ चालक यांनाही त्यांच्या सेवा सुधारण्यासाठी संधी उपलब्ध होऊ शकेल. या मार्गिकांच्या दर्जा देण्या व्यतिरिक्त बांधा, वापरा आणि हस्तांतरित करा , हायब्रीड ऍम्युनिटी मॉडेल, इंजिनीअरींग प्रॉक्युरमेंट अँड कन्स्ट्रक्शन  या प्रकल्पांचेसुद्धा असेच मूल्यमापन करण्यात येईल. या गुणांकनामुळे रस्त्यांची कार्यक्षमता सुधारून त्यांच्या देखभालीचा दर्जा उंचावेल.S.Thakur/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
मंत्रिमंडळ
आंतररारष्ट्रीय जैव उर्जा एजन्सी टीसीपीमध्ये सदस्य म्हणून पेट्रोलियम आणि नैसर्गिक वायू मंत्रालयाच्या सहभागाला मंत्रीमंडळाची मंजुरी
नवी दिल्ली, 28 फेब्रुवारी 2019
आंतररारष्ट्रीय जैव उर्जा एजन्सी टीसीपी अर्थात तांत्रिक सहकार्य कार्यक्रमात सदस्य म्हणून पेट्रोलियम आणि नैसर्गिक वायू मंत्रालयाच्या सहभागाविषयी मंत्रीमंडळाला माहिती देण्यात आली.
ऑस्ट्रेलिया, ऑस्ट्रिया, बेल्जियम, ब्राझिल, कॅनडा, डेन्मार्क, फिनलंड, फ्रान्स, जर्मनी, न्यूझीलंड, जपान, इटली, ब्रिटन, अमेरिका यासह इतर देशांनंतर भारत, 25 जानेवारी 2019 पासून याचा 25 वा सदस्य बनला आहे.
जैव उर्जा संशोधन, विकास आणि वापर या क्षेत्रात राष्ट्रांमधे, आपापल्या राष्ट्र्रीय कार्यक्रमांच्या माहितीची देवाणघेवाण आणि सहकार्य वाढावे यासाठी आंतरराष्ट्र्रीय जैव उर्जा एजन्सी तांत्रिक सहकार्य कार्यक्रम हा आंतरराष्ट्र्रीय मंच आहे.
कार्बन उत्सर्जन आणि कच्चे तेल आयात कमी होण्याच्या दृष्टीने, अद्ययावत जैव उर्जा बाजारपेठेची ओळख सुकर व्हावी या मुख्य उद्दिष्टाने पेट्रोलियम आणि तेल मंत्रालय या आंतरराष्ट्र्रीय जैव उर्जा एजन्सी तांत्रिक सहकार्य कार्यक्रमात सहभागी झाला आहे.
B.Gokhale/ N.Chitale/D.Rane
(Visitor Counter : 85
महिला आणि बालविकास मंत्रालय
महिलांचे आर्थिक सक्षमीकरण
महिलांच्या आर्थिक सक्षमीकरणासाठी राष्ट्रीय महिला आयोगाने विविध उपक्रम हाती घेतले आहेत. यात आर्थिक साक्षरता आणि शिक्षण, ग्रामीण भारतातील महिलांचे सक्षमीकरण, देशव्यापी क्षमता बांधणी आणि व्यक्तिमत्व विकास,इच्छुक महिला उद्योजकांना डिजिटल पद्धतीने प्रशिक्षित करण्यासाठी ऑनलाइन प्रशिक्षण कार्यक्रम, कृषी क्षेत्रातील महिलांसाठी उपाययोजना सुचवणे, महिलांसाठी सुरक्षित सायबर अवकाश तयार करण्याच्या दृष्टीने ,डिजिटल साक्षरतेला प्रोत्साहन देणे तसेच महिला आणि मुलींविरोधातील सायबर हिंसाचाराचा सामना करण्याबाबत धोरणे आखणे आणि तयार करणे यांचा या उपक्रमांमध्ये समावेश आहे.
महिलांच्या जीवनात कशाप्रकारे परिवर्तन झाले आहे आणि या कालावधीत झालेल्या प्रगतीचे मापन करण्यासाठी आयोगाने राज्ये आणि केंद्रशासित प्रदेशांच्या संदर्भात , जेंडर प्रोफाइल तयार करण्याशी संबंधित काम केले आहे.महिलांच्या स्थितीचे मूल्यांकन करण्यासाठी आयोगाने लक्षद्वीप वगळता सर्व राज्ये आणि केंद्रशासित प्रदेशांना भेटी दिल्या आहेत.
गेल्या तीन वर्षात आणि चालू वर्षात  आयोगामध्ये विविध विभागामध्ये नोंद झालेल्या, हक्कापासून /हिंसेपासून वंचित राहण्याच्या महिलांच्या तक्रारींशी संबंधित माहिती परिशिष्ट-I मध्ये दिली आहे. मोठ्या प्रमाणातील महिलांसंदर्भातील प्रकरणे/ महिलांच्या हक्कांचे उल्लंघन/ वंचित ठेवल्याच्या घटनांचीही आयोगाने स्वतःहून दखल घेतली आहे.25.01.2022 पर्यंत गेल्या तीन वर्षातील आणि चालू आर्थिक वर्षातील अशा प्रकरणांचा तपशील खाली दिला आहे:
|
|
S.N.
|
|
Financial Year
|
|
Total No. Cases
|
|
1.
|
|
2018-2019
|
|
175
|
|
2.
|
|
2019-2020
|
|
206
|
|
3.
|
|
2020-2021
|
|
252
|
|
4.
|
|
2021-2022
|
|
204 
महिला आणि बालविकास मंत्री स्मृती झुबिन इराणी यांनी आज लोकसभेत लेखी उत्तरात ही माहिती दिली.
इलेक्ट्रॉनिक्स आणि माहिती तंत्रज्ञान मंत्रालय
5G सेवेच्या शुभारंभाबरोबरच राज्यांच्या माहिती तंत्रज्ञान मंत्र्यांच्या डिजिटल इंडिया परिषदेचे आयोजन
12 राज्ये आणि केंद्रशासित प्रदेशांतील माहिती तंत्रज्ञान मंत्र्यांची परिषदेला उपस्थिती, 5G सेवेचे स्वागत, डिजिटल इंडिया उपक्रमांची प्रगती तसेच सर्वोत्तम पद्धतींबाबत दिली माहिती
नवी दिल्ली, 3 ऑक्टोबर 2022
सहाव्या भारतीय मोबाईल परिषदेबरोबरच राज्यांच्या माहिती तंत्रज्ञान मंत्र्यांची डिजिटल इंडिया परिषदही 1 ऑक्टोबर रोजी आयोजित करण्यात आली होती. पंतप्रधान नरेंद्र मोदी यांच्या हस्ते या दोन्ही परिषदांचे उद्घाटन झाले. रिलायन्स उद्योगाचे मुकेश अंबानी, भारती एंटरप्रायझेसचे सुनील भारती मित्तल, आदित्य बिर्ला समूहाचे कुमार मंगलम बिर्ला असे उद्योग क्षेत्रातील दिग्गज आणि इतर अनेक मान्यवरही या समारंभाला उपस्थित होते. यावेळी 5G सेवेच्या शुभारंभाबरोबरच, प्रदर्शने तसेच शिक्षण, आरोग्य, कामगार सुरक्षा, स्मार्ट शेती अशा विविध क्षेत्रातील 5G सेवेच्या वापरासंबंधी उपक्रमांचाही शुभारंभ करण्यात आला.
भारतीय मोबाईल परिषद 2022 च्या उद्घाटन सत्रानंतर, केंद्रीय रेल्वे, दळणवळण, इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांच्या अध्यक्षतेखाली इलेक्ट्रॉनिक्स आणि माहिती तंत्रज्ञान तसेच कौशल्य विकास आणि उद्योजकता राज्यमंत्री राजीव चंद्रशेखर आणि दळणवळण राज्यमंत्री देवुसिंह चौहान यांच्या उपस्थितीत, राज्यांच्या माहिती तंत्रज्ञान मंत्र्यांची डिजिटल इंडिया परिषद आयोजित करण्यात आली. या परिषदेत आंध्र प्रदेश, आसाम, बिहार, मध्य प्रदेश, गुजरात, गोवा, मणिपूर, उत्तराखंड, तेलंगणा या राज्यांचे तसेच मिझोराम, सिक्कीम आणि पुद्दुचेरी या केंद्रशासित प्रदेशांचे माहिती तंत्रज्ञान मंत्री सहभागी झाले. सर्व राज्ये आणि केंद्रशासित प्रदेशांमधील माहिती तंत्रज्ञान सचिव, राज्यांमधील अधिकारी तसेच इलेक्ट्रॉनिक्स आणि माहिती तंत्रज्ञान मंत्रालय आणि तंत्रज्ञान विभागातील वरिष्ठ अधिकारीसुद्धा परिषदेला उपस्थित होते.
केंद्र आणि राज्य सरकारांचा समावेश असलेल्या डिजिटल इंडियाच्या चमुला देशातील युवकांच्या आणि 1.3 अब्ज लोकांच्या आकांक्षा पूर्ण करायच्या आहेत, असे अश्विनी वैष्णव यांनी आपल्या भाषणात सांगितले. 2026 सालापर्यंत 1 ट्रिलियन डॉलरची डिजिटल अर्थव्यवस्था आणि 1 कोटी डिजिटल नोकऱ्यांचे उद्दिष्ट गाठण्यासाठी रोजगार निर्मितीवर लक्ष केंद्रित केले जात असल्याची माहिती त्यांनी दिली. दूरसंचार विधेयक आणि डिजिटल माहिती सुरक्षा विधेयक आणले जाणार असून त्यासंदर्भातील आपल्या मौलिक सूचना राज्यांनी द्याव्यात, यासाठी त्यांना प्रोत्साहित केले जात असल्याचेही त्यांनी सांगितले.
त्यानंतर, राज्ये आणि केंद्रशासित प्रदेशांच्या माहिती तंत्रज्ञान मंत्र्यांनी आपल्या संबंधित राज्यांमध्ये तसेच केंद्रशासित प्रदेशांमध्ये डिजिटल इंडिया अंतर्गत संपर्क वाढीसाठी तसेच इलेक्ट्रॉनिक उत्पादन वाढीसाठी केलेले प्रयत्न आणि ई-प्रशासन संबंधी उपक्रमांच्या प्रगतीची माहिती दिली. या परिषदेत त्यांनी संपर्क वाढविण्याबरोबरच, एनआयईएलआयटी, सी-डॅक आणि एसटीपीआयची जास्त केंद्रे सुरू करणे, उदयोन्मुख क्षेत्रांमध्ये उत्कृष्टता केंद्रे सुरू करणे आणि धोरणात्मक बाबींशी संबंधित समस्या सुद्धा मांडल्या.S.Tupe/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
वाणिज्य आणि उदयोग मंत्रालय
डिझाइन क्षेत्रातील शिक्षण आणि गुणवत्तेला प्रोत्साहन देण्यासाठी इंडिया डिझाइन काउन्सिलकडून दोन उपक्रमांचा प्रारंभ
नवी दिल्ली, 12 डिसेंबर 2019
इंडिया डिझाइन काउन्सिलने आज नवी दिल्ली इथे चार्टर्ड डिझाइन्स ऑफ इंडिया  आणि डिझाइन एड्युकेशन क्वालिटी मार्क  या दोन उपक्रमांचा प्रारंभ केला.
इंडिया डिझाइन काउन्सिल आणि नॅशनल इन्स्टिट्यूट ऑफ डिझाइन, अहमदाबाद यांच्या या दोन उपक्रमांमुळे, डिझाइनची  गुणवत्ता, शिक्षणातील गुणवत्ता, उद्योगातील डिझाइनसाठी प्राधान्यक्रम, सार्वजनिक उद्देशासाठी डिझाइन, श्रेणी या 5 आव्हानांना सामोरे जाण्यात साहाय्य मिळेल.
देशात डिझाइन क्षेत्रातल्या शिक्षणाला गती मिळत असून, सर्जनशील उत्पादन आणि अभिनव डिझाइन, मेक इन इंडिया उपक्रमात महत्वाची भूमिका बजावणारे आहेत.
B.Gokhale/S.Kakade/D.Rane
(Visitor Counter : 108
इलेक्ट्रॉनिक्स आणि माहिती तंत्रज्ञान मंत्रालय
एनआयसीएसआयचा 25 वा स्थापना दिन साजरा
नवी दिल्ली, 28 जानेवारी 2021
इलेक्ट्रॉनिक्स आणि माहिती तंत्रज्ञान मंत्रालयाच्या राष्ट्रीय माहिती केंद्रांतर्गत राष्ट्रीय माहिती सेवा केंद्र समाविष्ट  सार्वजनिक क्षेत्र उपक्रमाने आज 25 वा स्थापना दिन साजरा केला. केंद्रीय दूरसंचार, इलेक्ट्रॉनिक्स आणि माहिती तंत्रज्ञान तसेच कायदा व न्याय मंत्री रविशंकर प्रसाद कार्यक्रमाला प्रमुख पाहुणे म्हणून उपस्थित होते.
“मंत्रालये, विभाग आणि राज्य सरकारांना सर्व प्रकारचे सॉफ्टवेअर व सेवा पुरवण्यात एनआयसीएसआयचे मोठे सहकार्य लाभले आहे. काही कालावधीत एनआयसीएसआयने राष्ट्रीय प्रमाणन माहिती केंद्रामध्येही विविधता आणली आहे. आम्ही एनआयसीएसआय सोबत अनेक ई शासन प्रकल्प राबवले आहेत आणि त्यांना राष्ट्रीय सार्वजनिक डिजिटल मंचावर एकत्र आणणे ही भावी वाटचाल असेल”, असे इलेक्ट्रॉनिक्स व माहिती तंत्रज्ञान मंत्रालयाचे सचिव अजय सावनी यांनी एनआयसीएसआयच्या महत्त्वपूर्ण टप्प्यांवर प्रकाश टाकताना सांगितले.
कार्यक्रमादरम्यान, रविशंकर प्रसाद यांनी तेजस - ए व्हिज्युअल इंटेलिजन्स टूल, ई-ऑक्शन इंडिया, वर्क फ्रॉम एनीव्हेअर, एनआयसी प्रॉडक्ट्स पोर्टफोलिओचे उद्घाटन केले आणि एनआयसीएसआयच्या रौप्य महोत्सवी ई-ब्रोशरचे अनावरण केले.
अधिक माहितीसाठी कृपया येथे पहा.
M.Pange/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183